Μαρί Σαντάλ Μίλλερ

Η Μαρί Σαντάλ (γεννημένη ως Μαρί Σαντάλ Κλερ Μίλλερ, Marie-Chantal Claire Miller, 17 Σεπτεμβρίου 1968) είναι συγγραφέας, εικονογράφος για παιδιά και σχεδιάστρια ενδυμάτων. Είναι σύζυγος του τελευταίου διαδόχου της Ελλάδας, Παύλου (Ντε Γκρες), γιου του τελευταίου Βασιλιά των Ελλήνων, Κωνσταντίνου Β΄.

 Νεανικά χρόνια 
Η Μαρί Σαντάλ γεννήθηκε στο Λονδίνο και είναι κόρη του Αμερικανού επιχειρηματία Ρόμπερτ Γουόρεν Μίλλερ και της Μαρίας Κλάρας Πεσάντες Μπεσέρρα. Έχει δυο αδελφές, την Πία Χριστίνα και την Νατάσσα Αλεξάνδρα.  

Φοίτησε στο "The Peak School" του Χονγκ Κονγκ, στο "Le Ros" στην Ελβετία, στο "Ecole Active Biling" στο Παρίσι και στο "The Masters School" στην Νέα Υόρκη. Μετά την αποφοίτησή της συνέχισε ανώτερες σπουδές κατά τα έτη 1988-1992 στην Ακαδημία Καλών Τεχνών της Νέας Υόρκης και το 1994 έλαβε δίπλωμα στην Ιστορία της Τέχνης από το Πανεπιστήμιο Νέας Υόρκης όπου φοίτησε. 
Οικογένεια
Το 1994, η Μαρί-Σαντάλ αρραβωνιάστηκε τον Παύλο Ντε Γκρες, τέως Διάδοχο Πρίγκιπα της Ελλάδας, γιο του Βασιλιά Κωνσταντίνου Β' και της Βασίλισσας Άννας-Μαρίας, τελευταίων Βασιλέων των Ελλήνων.  

Βαφτίστηκε Χριστιανή ορθόδοξη, παίρνοντας το ελληνικό όνομα Μαρία στις 22 Μαΐου 1995 σε μια ιδιωτική τελετή, που πραγματοποιήθηκε στο παρεκκλήσι του Αγίου Παύλου στη Νέα Υόρκη. Το δαχτυλίδι των αρραβώνων της ήταν ένα δαχτυλίδι από ζαφείρι σε σχήμα καμπουσόν και διαμαντένιο δαχτυλίδι σε σχήμα καρδιάς. Ο γάμος είχε προγραμματιστεί από τη Lady Elizabeth Anson και τον Robert Isabell. Η Μαρί-Σαντάλ φορούσε νυφικό φόρεμα του ιταλικού οίκου μόδας Valentino. Η τελετή πραγματοποιήθηκε την 1η Ιουλίου 1995 στον καθεδρικό ναό της Αγίας Σοφίας στο Λονδίνο, υπό τον Πατριάρχη Ιεροσολύμων Διόδωρο Α΄. Μεταξύ των παρευρισκόμενων ήταν η Βασίλισσα της Αγγλίας, οι Βασιλείς από Δανία, Ισπανία, Βέλγιο, Ολλανδία, Σουηδία, Νορβηγία και πολλές άλλες ευρωπαϊκές και μη βασιλικές οικογένειες, δέκα μέλη της Νέας Δημοκρατίας, πολλοί ανώτατοι στρατιωτικοί (απόστρατοι), εκπρόσωποι του ελληνικού επιχειρηματικού κόσμου του Λονδίνου, καθώς και πολλοί βασιλόφρονες από την Ελλάδα, περίπου 5 χιλιάδες τον αριθμό. Ο γάμος μεταδόθηκε ζωντανά από βρετανικό τηλεοπτικό σταθμό σχεδόν σ' όλες τις χώρες του κόσμου, καθώς και στην Ελλάδα. 

Ο Παύλος και η Μαρί Σαντάλ απέκτησαν πέντε παιδιά:

 την Μαρία Ολυμπία (γεν. ,
 τον Κωνσταντίνο Αλέξιο (γεν. ,
 τον Αχιλλέα Ανδρέα (γεν. ,
 τον Οδυσσέα Κίμωνα (γεν.  και
 τον Αριστείδη Σταύρο (γεν. .

Ζει με την οικογένειά της στη Νέα Υόρκη και το Λονδίνο. Από τον θάνατο του Βασιλιά Κωνσταντίνου Β' και μετά, περνά μεγάλο μέρος του χρόνου και στην Αθήνα.

 Προσφωνήσεις 

Ως σύζυγος απογόνου του Βασιλιά Χριστιανού Θ΄ της Δανίας φέρει τον τίτλο της Πριγκίπισσας της Δανίας και την αντίστοιχη προσφώνηση της Βασιλικής Υψηλότητας.

 17 Φεβρουαρίου 1968 – 1 Ιουλίου 1995: Δεσποινίς Μαρί Σαντάλ Μίλλερ
 1 Ιουλίου 1995 – σήμερα: Η Αυτού Βασιλική Υψηλότητα Μαρί-Σαντάλ, τέως Διάδοχος Πριγκίπισσα της Ελλάδος και Πριγκίπισσα της Δανίας

 Τιμητικές Διακρίσεις 

 χωρίς-πλαίσιο|50x50εσΝτάμα Μεγαλόσταυρος μετ' Αστέρος του Τάγματος των Αγίων Όλγας και Σοφίας (1 Ιουλίου 1995)
 χωρίς-πλαίσιο|50x50εσΜεγάλη Ντάμα του Τάγματος των Αγίων Όλγας και Σοφίας (10 Ιανουαρίου 2023) 
 χωρίς-πλαίσιο|50x50εσ Παραλήπτης του Αναμνηστικού Μεταλλίου του 50ού Ιωβηλαίου του Βασιλιά Καρόλου ΙΣΤ΄ Γουσταύου της Σουηδίας (30 Απριλίου 1996)Gettyimages
 55x55εσ Παραλήπτης του Αναμνηστικού Μεταλλίου Ασημένιο Ιωβηλαίου της Βασίλισσας Μαργαρίτας Β' της Δανίας (14 Ιανουαρίου 1997)

Παραπομπές

 Εξωτερικοί σύνδεσμοι 

Κατηγορία:Πριγκίπισσες της Ελλάδας και της Δανίας
Κατηγορία:Πριγκίπισσες της Δανίας
Μαρί Σαντάλ
Κατηγορία:Δανοί ευγενείς
Κατηγορία:Άγγλοι ευγενείς